Vale tudo (теленовела)
__БЕЗКН__

-{Vale tudo}- () бразилска је теленовела, продукцијске куће Реде Глобо, снимана 1988.

Синопсис 

Ракел Аксиоли, разведена је од супруга Рубенса 10 година, до чега је дошло услед жестоког сукоба. Заједно са ћерком, Маријом де Фатимом, отишла је да живи код оца, Салвадора, у Парану. Једина имовина коју породица поседује је скромна кућица коју је Салвадор преписао на унукино име, да јој, у случају његове смрти, ништа не зафали.

Након Салвадорове смрти, Фатима без мајчиног знања продаје кућу и одлази у Рио де Жанеиро са циљем да успе у животу, не бирајући средства. У Рију упознаје Сезара Рибеира, бившег модела који тренутно ради као жиголо.

Ракел одлази у Рио у потрази за ћерком, не би ли сазнала разлог због чега је продала кућу. Тамо упознаје Ивана Меирелеса, обичног службеника у авиокомпанији ТЦА, чији су власници породица Роитман и Марко Аурелио Кантањеде.

Иван и Ракел се заљубљују једно у друго и након неког времена почињу да живе заједно. Недуго потом, Иван је напредовао у компанији, и стекао симпатије породице Роитман.

За то време, Фатима наставља са својим планом. Преко Сезара упознаје Соланж Дупра, продуценткињу модног часописа Томорроw, постаје њена пријатељица и сели се у њен стан. Главни разлог њеног зближавања са Соланж је то што жели да постане жена Афонса Роитмана, младог наследника компаније ТЦА и Соланжиног вереника.

Након низа сплетки које је спровела заједно са Сезаром, Фатима постаје Афонсова вереница. Зближава се са Афонсовом мајком, Одете. Због тешког стања у којем се њена ћерка Хелена налази, Одете тражи од Фатиме да раздвоји Ивана од Ракел, сматрајући га као одличну прилику за своју ћерку.

Фатима успева да раздвоји мајку и Ивана и он се на путу са Хеленом у Европу зближава са њом, а убрзо се и венчају. Ракел сазнаје за ћеркину сплетку и одриче је се. 

Временом се Иван и Ракел поново зближе, због чега се Хелена поново одаје алкохолу. Међутим, Одете неће седети скрштених руку, већ ће пару објавити рат и осветити им се због стања у које су довели њену ћерку...

Улоге

Референце 

Бразилске теленовеле
Глобове теленовеле
Бразилске серије које су се почеле приказивати 1988.
Бразилске серије које су се престале приказивати 1989.
Теленовеле на португалском језику